19.12.2022
MT
Il-Ġurnal Uffiċjali tal-Unjoni Ewropea
C 481/5
V (Avviżi)
PROĊEDURI DWAR L-IMPLIMENTAZZJONI TAL-POLITIKA TALKOMPETIZZJONI
IL-KUMMISSJONI EWROPEA Avviż minn qabel ta’ konċentrazzjoni (Kawża M.10987 – BAIN CAPITAL / CAVERION) Każ li jista’ jiġi kkunsidrat għal proċedura ssimplifikata (Test b'rilevanza għaż-ŻEE)
(2022/C 481/03)
1.
Fid-9 ta’ Diċembru 2022, il-Kummissjoni rċeviet avviż ta’ konċentrazzjoni proposta skont l-Artikolu 4 tarRegolament tal-Kunsill (KE) Nru 139/2004 (1).
Dan l-avviż jikkonċerna l-impriżi li ġejjin: — Bain Capital Investors, LLC (“Bain Capital”, L-ISTATI UNITI TAL-AMERIKA), — Caverion Corporation (“Caverion”, il-Finlandja).
Bain Capital se takkwista, fi ħdan is-sens tal-Artikolu 3(1)(b) tar-Regolament dwar l-Għaqdiet, il-kontroll kollu ta’ Caverion.
Il-konċentrazzjoni hija mwettqa permezz ta’ offerta pubblika.
2.
L-attivitajiet kummerċjali tal-impriżi kkonċernati huma dawn li ġejjin:
— Bain Capital hija ditta privata tal-investimenti ta’ ekwità li tinvesti, permezz tal-familja ta’ fondi tagħha, f’kumpaniji f’għadd ta’ industriji, inkluż dawk tat-teknoloġija tal-informazzjoni, il-kura tas-saħħa, tal-prodotti bl-imnut u għallkonsumatur, tal-komunikazzjonijiet, servizzi finanzjarji u industrijali / manifattura, — Caverion hija kumpannija pubblika b’responsabbiltà limitata inkorporata skont il-liġijiet tal-Finlandja.
Caverion topera fl-installazzjoni u l-manutenzjoni tat-teknoloġija tal-bini u tal-proċessi industrijali, b’mod partikolari fit-tisħin, l-elettriku, l-enerġija, il-ventilazzjoni, it-tkessiħ, l-awtomatizzazzjoni tal-bini u d-dixxiplini tekniċi tas-sigurtà tal-bini.
Barra minn hekk, Caverion tipprovdi servizzi ta’ manutenzjoni għal proċessi ta’ manifattura industrijali bħallidroenerġija, il-manifattura tal-polpa u l-karta u l-proċessi kimiċi.
3.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata.
Skont l-Avviż tal-Kummissjoni dwar proċedura ssimplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jenħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stabbilita fl-Avviż.
(1) ĠU L 24, 29.1.2004, p. 1 (ir-“Regolament dwar l-Għaqdiet”).
(2) ĠU C 366, 14.12.2013, p. 5.